BOSNA I HERCEGOVINA

REPUBLIKA SRPSKA 

OSNOVNI SUD U BIJELJINI 

Broj: 80 0 I 133700 21 I 

Bijeljina, 19.09.2023. godine

OSNOVNI SUD U BIJELJINI, sudija Ljilja Rajković, u pravnoj stvari tražioca izvršenja MF Banka a.d.Banja Luka protiv izvršenika Enjaković Vidosava iz Velike Obarske i „ENJAKOVIĆ- MA“d.o.o. Velika Obarska preko zakonskog zastupnika Enjaković Vidosava, radi prinudne naplate novčanog potraživanja, donio je dana 19.09.2023.godine sljedeći:

Z A K LJ U Č A K


ODREĐUJE SE drugo ročište za prodaju nepokretnosti izvršenika Enjaković Vidosava za dan 25.10.2023. godine, sa početkom u 12,30 časova, kancelarija broj 11, označenih kao:

-k.č.broj: 5250, podbroj parcele 1, u naravi šuma 2. klase i površine od 2364 m2; procjenjene vrijednosti 2.616,49 KM;

-k.č.broj: 5250, podbroj parcele 2, u naravi šuma 2. klase, i površine od 2518 m2; procjenjene vrijednosti 972,24 KM;

-k.č. broj: 5261, podbroj parcele 3, PALJEVINE, u naravi njiva 6. klase, površine od 11540 m2;procjenjene vrijednosti 23.080,00 KM;

-k.č. broj: 5261, podbroj parcele 8, PALJEVINE, u naravi njiva 6. klase, površine od 1564 m2; procjenjene vrijednosti 3.128,00 KM;

      -k.č.broj: 6577, podbroj parcele 4, SJEČA, u naravi šuma 3. klase, površine od 458 m2 procjenjene vrijednosti 637,26 KM;

-k.č. broj: 6578, POTKUĆNICA, u naravi šuma 4. klase, i površine od 1752 m2 procjenjene vrijednosti 7.096,63 KM; 

-k.č. broj: 6579, POTKUĆNICA podbroj parcele 1, , u naravi njiva 5. klase, površine od 17633 m2 procjenjene vrijednosti 32.266,00 KM;

-k.č.broj: 6579, POTKUĆNICA,podbroj parcele 2, u naravi njiva 5. klase, površine od 48 m2;procjenjene vrijednosti 96,00 KM;

-k.č.broj: 6584, POTKUĆNICA, u naravi njiva 6. klase, površine od 5245 m2; na terenu predstavlja građevinsku parcelu na kojoj se nalazi objekat pilane, procjenjene vrijednosti 293.143,85 KM;

-k.č. broj: 6585, broj zgrade 1, POTKUĆNICA, u naravi stambeni objekat,površine od 24 m2; 

-k.č. broj: 6585, broj zgrade 2, POTKUĆNICA, u naravi ostali objekti, površine od 26 m2;

-k.č. broj: 6585, broj zgrade 3, POTKUĆNICA, u naravi ostali objekti, površine od 36 m2;

-k.č. broj: 6585, broj zgrade 4, POTKUĆNICA, u naravi ostali objekti, površine od 12 m2;

-k.č. broj: 6585, broj zgrade 5, POTKUĆNICA, u naravi ostali objekti, površine od 24 m2;

-k.č. broj: 6585, broj zgrade 6, POTKUĆNICA, u naravi ostali objekti, površini od 103 m2; 

-k.č. broj: 6585, broj zgrade 7, POTKUĆNICA, u naravi stambeni objekat, površini od 74 rn2,

-k.č. broj: 6585, broj zgrade 8, POTKUĆNICA, u naravi poslovni objekat u privredi, površini od 128 m2;

-k.č. broj: 6585, broj zgrade 9, POTKUĆNICA, u naravi poslovni objekat u privredi, površine od 165 m2;

-k.č. broj: 6585, broj zgrade 10, POTKUĆNICA, u naravi poslovni objekat u privredi, površine od 102 m2;

-k.č. broj: 6585, POTKUĆNICA, u naravi pašnjak 2. klase, površine od 3734 m2;

-k.č. broj: 6585, POTKUĆNICA, u naravi dvorište, površine od 1000 m2; sve ukupno procjenjene vrijednosti 771.810,02 KM; 

-k.č. broj: 6586, POTKUĆNICA, broj zgrade 1, u naravi stambeni objekat, površine od 21 m2; procjenjene vrijednosti 251,11 KM; 

Sve gore navedene nepokretnosti su upisane u Ln. broj: 2046/0, k.o. Obarska Velika.

-k.č. broj: 6587, POTKUĆNICA, po elaboratu predstavlja šumu 3. klase, površine od 1751 m2 upisane u Ln. broj: 2046/0, k.o. Obarska Velika je na licu mjesta pokrčena prema nalazu vještaka geodetske struke Gajić Zorana i vještaku šumarske struke Sanje Kekez Lukić – nema procjenjene vrijednosti od strane vještaka tako da ista nije određena kao predmet prodaje.
-k.č. broj: 1688, podbroj parcele 1, OKUĆNICA, u naravi njiva 1. klase, u površini od 348 m2; procjenjene vrijednosti 22.689,60 KM, upisane u Ln broj: 6549/0, k.o. Bijeljina 1.

Vrijednost nepokretnosti koje su predmet prodaje, prema nalazu vještaka šumarske struke Sanje Kekez Lukić od 23.06.2022. godine iznosi 29.008,64 KM, vještaka poljoprivredne struke Perić Joviće od 24.05.2022. godine iznosi 61.570,00 KM i vještaku građevinske struke Izić Mirsadu od 16.03.2023. godine iznosi 1.087.894,58 KM, koja je umanjena za vrijednost nepokretnosti k.č. br. 6587 za koju je tražilac izvršenja naveo vrijednost od 3.502,00 KM, a iste nema pojedinačno u toj vrijednosti iskazane od strane vještaka tako da nakon umanjenja procjenjene vrijednosti za navedeni iznos  ukupna vrijednost nepokretnosti od 1.113.401,22 KM.


Nepokretnosti se ne mogu prodati na drugom ročištu ispod 1/3 utvrđene vrijednosti.


Poreze i takse u vezi sa prodajom snosi kupac.


Na javnoj prodaji mogu učestvovati sva fizička i pravna lica osim lica navedenih u članu 88. Zakona o izvršnom postupku, uz uslov da prije ročišta za prodaju na ime osiguranja polože 1/10 utvrđene vrijednosti nepokretnosti, ali isti ne može iznositi više od 10.000,00 KM. Prije početka ročišta, sudu treba priložiti uplatnicu kao dokaz da je osiguranje položeno.


Osiguranje se polaže na Račun posebnih namjena – Depozitni račun osnovnih sudova broj: 562 – 099 – 8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 1067001, sa naznakom broja predmeta. 


Od polaganja osiguranja oslobođeni su tražilac izvršenja i lica određena članom 86.stav 2.  Zakona o izvršnom postupku.


Kupac je dužan položiti cijenu u roku od 30 dana od dana objavljivanja Zaključka o prodaji nepokretnosti najpovoljnijem ponuđaču. Ako kupac u određenom roku ne položi cijenu, sud će rješenjem prodaju tom ponuđaču proglasiti nevažećom i odrediti da je nepokretnost prodata drugom po redu ponuđaču koji treba, u roku koji mu odredi sud, deponovati cijenu. Navedene odredbe primjenjivaće se prema trećem ponuđaču u slučaju da drugi ponuđač ne deponuje u određenom roku prodajnu cijenu.


U slučaju da sva tri ponuđača sa najvišim ponudama ne ispune svoje obaveze sud može oglasiti da ročište nije uspjelo i zakazati novu prodaju. Iz položenog osiguiranja namiriće se troškovi nove prodaje.


Ponuđačima čija ponuda nije prihvaćena, vratiće se osiguranje odmah nakon zaključenja javne prodaje.

Sud će obustaviti izvršenje ako se nepokretnost ne može prodati ni na drugom ročištu. 
Obustava izvršenja ne sprečava pokretanje novog izvršnog postupka radi naplate istog potraživanja.


Zaključak o prodaji stranka može o svom trošku objaviti u sredstvima javnog informisanja, odnosno da o zaključku obavijesti lica koja se bave u posredovanju prodaje nepokretnosti.  


NAPOMENA: Konkretnom predmetu tražilac izvršenja MF banka a.d Banja Luka u predmetu broj 80 0 Ip 140634 22 Ip 2  i tražilac izvršenja Raiffeisen bank d.d. BiH broj 80 0 I 139894 22 I 2  su pristupili ovom predmetu.


Zaključak se dostavlja strankama, Ministarstvu finansija Poreska uprava Područni centar Bijeljina  i na oglasnu tablu suda.

Pouka o pravnom lijeku:                                                                                Sudija

Protiv ovog Zaključka nije dozvoljen pravni lijek.                                   Ljilja Rajković

